《五日子刻立春》
宋代·卫泾

客中春到不知春，庭草青青入眼新。
对酒可无人作伴，照书却有雪为邻。
雕盘玉笋传生菜，宝胜金花锡近臣。
我已栖迟宁事事，有谁曾为叹长贫。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。